Document ID: 31999R2598

NEUVOSTON ASETUS (EY) N:o 2598/1999,
annettu 7 päivänä joulukuuta 1999,
tiettyjen kalakantojen ja kalakantaryhmien osalta vuodeksi 1999 vahvistettavista suurimmista sallituista saaliista ja niiden pyyntiä koskevista tietyistä edellytyksistä annetun asetuksen (EY) N:o 48/1999 muuttamisesta toisen kerran
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo seuraavaa:
1) Asetuksessa (EY) N:o 48/1999(2) vahvistetaan tiettyjen kalakantojen ja kalakantaryhmien suurimmat sallitut saaliit (TAC) vuodeksi 1999 sekä tietyt edellytykset, joilla niitä voidaan kalastaa.
2) TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96(3) säännösten mukaisesti varo-TACeja voidaan korottaa mainitun asetuksen 3 artiklan 1 kohdassa säädetyin edellytyksin. Kyseiset edellytykset täyttyvät Pohjanmeren, Skagerrakin, Kattegatin ja ICES-alueiden III b, c ja d keisarihummerikannan sekä ICES-alueen II a (EY:n vedet) ja Pohjanmeren (EY:n vedet) kilohailikannan osalta.
3) Viimeisten tieteellisten todisteiden mukaan turskan vuoden 1999 TACia voidaan korottaa Kattegatissa ja samalla noudattaa kalavarojen säilyttämisen periaatteita.
4) Lisäksi yhteisön osuutta Itämeren kilohailista muutettiin yhteisön ja Puolan keskinäisiä kalastusoikeuksia vuonna 1999 koskevissa kahdenvälisissä neuvotteluissa.
5) Yhteisön kalastajien elannon turvaamiseksi on tärkeää, että nämä pyyntialueet saadaan käyttöön mahdollisimman pian vuonna 1999. Ottaen huomioon asian kiireellisyyden on ehdottoman välttämätöntä myöntää poikkeus Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräajasta.
6) Tämän vuoksi olisi asetus (EY) N:o 48/1999 muutettava vastaavasti,
ON ANTANUT TÄMÄN ASETUKSEN:
1 artikla
Korvataan tämän asetuksen liitteellä asetuksen (EY) N:o 48/1999 liitteen vastaavat osat.
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 1999.

Labels: 6